section_heading: Povijest
paragraph_text: Grupa je formirana 1998.godine kao kolaboracija između svježe diplomiranih industrijskih dizajnera – Svena Jonkea, Christopha Katzlera i Nikole Radeljkovića. Formiraju se pod imenom „For Use“ ne bi li naglasila svoju vjeru u utilitarnost i funkcionalnost dizajnerskih produkata. Uzore pronalaze u kanonskim autorima kao što su Bauhaus, Maljevič, ruski konstruktivisti, u eurospkoj apstraktnoj i konkretnoj umjetnosti, konceptualnoj umjetnosti i drugima. Rani radovi grupe okarakterizirani su eksperimentima s depersonaliziranim dizajnom i radikalnim formalnim redukcijama koji su duboko ukorijenjeni u visoki modernizam.